पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण तेजी से फैल रहा है और आने वाले समय में इसके बढ़ने की संभावना है, ऐसे में जरूरी है कि संक्रमण की चेन को तोड़ा जाए। लोगों के ज्यादा से ज्यादा सैंपल लिये जायें और 24 घंटे में इसकी रिपोर्ट भी उन्हें मिल जाये। सैंपल की संख्या भी इसके लिये बढ़ाई जाये।
कलेक्टर कर्मवीर शर्मा ने वीडियो काॅन्फ्रेंसिंग के माध्यम से अधिकारियों को यह निर्देश दिये। कलेक्टर ने कहा कि संक्रमण की चेन ब्रेक करना मुख्य उद्देश्य है। लोग संक्रमित होने के बाद अगर बाहर नहीं घूमेंगे तो बहुत हद तक कोरोना की चेन को तोड़ा जा सकता है। सैंपल देने के बाद लोगों को रिपोर्ट का एसएमएस जल्द से जल्द मिले इसके लिये भी नई व्यवस्था बना दी गई है।
उन्होंने कहा कि कोरोना संक्रमण की रोकथाम के लिये जो गाइडलाइन बनाई गई है उसका पालन हर हाल में कराया जाये। अब हमें ग्रामीण क्षेत्रों में भी ज्यादा ध्यान देना होगा क्योंकि अब गाँवों में मरीजों की संख्या बढ़ रही है। हर मरीज को समय पर उपचार और दवाइयाँ मिलें हमें अब यही प्रयास करना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn